**POTVARKIS**

**DĖL** **TEIKIMO PAKEISTI ŠILALĖS DARIAUS IR GIRĖNO PROGIMNAZIJOS NUOSTATUS, PATVIRTINTUS ŠILALĖS RAJONO SAVIVALDYBĖS TARYBOS 2024 M. LIEPOS 25 D. SPRENDIMU NR. T1-199 „DĖL ŠILALĖS DARIAUS IR GIRĖNO PROGIMNAZIJOS NUOSTATŲ PATVIRTINIMO“**

2025 m. balandžio 18 d. Nr. T3-162

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 6 punktu,

t e i k i u Šilalės rajono savivaldybės tarybai pakeisti Šilalės Dariaus ir Girėno progimnazijos nuostatus (toliau – Nuostatai), patvirtintus Šilalės rajono savivaldybės tarybos 2024 m. liepos 25 d. sprendimu Nr. T1-199 „Dėl Šilalės Dariaus ir Girėno progimnazijos nuostatų patvirtinimo“:

1. Pakeisti 8.4 papunktį ir jį išdėstyti taip:

„8.4. priimą sprendimą dėl Progimnazijos padalinio (filialo) steigimo ir jo veiklos nutraukimo“.

2. Papildyti 36¹ punktu:

„36¹. Progimnazijos direktorius nepasibaigus jo kadencijai gali būti atšaukiamas iš pareigų tik dėl šių priežasčių:

36¹.1. asmuo praranda nepriekaištingą reputaciją;

36¹.2. paaiškėja, kad dalyvaudamas viešame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas“.

3. Papildyti 36² punktu:

„36². Progimnazijos direktorius apie galimą jo atšaukimą Savivaldybės mero rašytiniu pranešimu informuojamas ne vėliau kaip likus 7 darbo dienoms iki sprendimo, dėl direktoriaus galimo atšaukimo, priėmimo dienos. Pranešime nurodomasprendimo dėl direktoriaus galimo atšaukimo data, atšaukimo priežastis bei pažymima apie direktoriaus teisę ne vėliau kaip likus 3 darbo dienoms iki sprendimo priėmimo dienos pateikti savo argumentuotus paaiškinimus“.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo paskelbimo dienos.

Savivaldybės meras Tadas Bartkus